Την ανεξαρτητοποίηση του από την Κ.Ο της Χρυσής Αυγής γνωστοποίησε σε μέσα ενημέρωσης της Μεσσηνίας που είναι η εκλογική του περιφέρεια, ο βουλευτής της Χρυσής Αυγής Δημήτρης Κουκούτσης.

Ο λόγος της αποχώρησης όπως αναφέρει είναι ότι εντός του κόμματος «παρείσφρυσαν όψιμοι εθνικιστές, γυρολόγοι της πολιτικής και παλαιάς κοπής κομματάρχες», ενώ σε άλλο σημείο εύχεται καλή επιτυχία στο «κίνημα».

Με την ανεξαρτητοποίηση του βουλευτή του της Χρυσής Αυγής αλλάζει πλέον και η σειρά των κομμάτων όσον αφορά την κοινοβουλευτική τους δύναμη, αφού πλέον η Δημοκρατική Συμπαράταξη έχει 18 βουλευτές, ενώ η Χρυσή Αυγή 17.